text: सीइजीसी में बीजेपी सदस्‍य सुधीर अग्रवाल का भी नाम है, जो अपनी वेबसाइट पर खुद को कई स्वैच्छिक संगठनों के संघ संस्थापक-अध्यक्ष और बचपन से स्‍वयंसेवक बताते हैं। सीइजीसी के अन्‍य सदस्‍यों में बेंगलुरु की (एचयूवीआई) एअर टेक्‍नोलॉजीस प्राइवेट के सीईओ विक्षुत मुंदकुर का भी नाम है, जो कंस्‍ट्रक्‍शन कंपनियों को ड्रोन डाटा के आधार पर जरूरी जानकारियां मुहैया कराते हैं। इसके अलावा पुणे की प्राइमो इंजीनियरिंग कंपनी के निदेशक संतोष रघुनाथ गोंधालेकर भी इस काउंसिल के सदस्‍य हैं। यह कंपनी एग्रीकल्‍चरल वेस्‍ट से बायोगैस निकालती है।